Naučna klasifikacija (biologija)
Naučna klasifikacija ili biološka klasifikacija je način na koji biolozi grupiraju i kategoriziraju izumrle i živuće vrste i organizme. Moderna klasifikacija vuče korijene iz sistema Carolusa Linnaeusa, koji je grupisao vrste prema njihovim zajedničkim fizičkim osobinama. Nakon Linnaeusa, ove skupine su dorađene kako bi se dovele u bližu vezu s Darwinovim načelom o zajedničkom pretku. Molekularna sistematika, koja koristi genomsku DNK analizu, je načinila mnoge skorašnje doradbe i vjerovatno će to i nastaviti. Naučna klasifikacija spada u nauku o taksonomiji ili biološku sistematiku, tj. biosistematiku.